recursal/SuperWikiNEXT-32B huggingface dataset:
**Фин Вулхард** (23 декември 2002, Ванкувер, Канада) — канадски глумец. Најдобро е познат по неговите главни улоги како *Мајк Вилер* во серијата Чудни нешта (Stranger Things) на Нетфликс, и *Ричи Тозиер* во 2017 филмот според книгата на Стивен Кинг, Тоа.

Ран живот
---------

Вулфхард е роден во Ванкувер во Канада, во фамилија со француско, германско и еврејско потекло.

Кариера
-------

Вулфхард ја започнал својата кариера преку Креиглист. Во 2016, Вулфхард станал познат поради улогата на Мајк Вилер во познатата серија „Чудни Работи". Тој иако бил болен сепак аудицирал со видео кога видел дека имало слободно место.

Toj го игра *Ричи Тезиер* во филмската адптација на ИТ од Стивен Кингс, кој бил објавен на 8 септември 2017. Кастингот на Вулфхард во двете серии биле случајност.
Откако Енди Мушиетти се приклучил кон него, Вулфхард морал да ја повтори аудицијата за улога на Ричи и повторно ја добил.

Во Нетфликс анимираните серии Кармен Сандиего, тој ќе биде гласот на „Плејер", тој е другар главен помошник на главниот лик. Серијата ќе има дваесет 22-минутни епизоди, серијата ќе има премиера во 2019.
На 22 септември 2017, било објавено дека Вулфхард ќе биде во филмот „Кучешки денови" како ликот Тајлер

Музика
------

Освен глумење Вулфхард исто така е и музичар. Тој е главниот пејач и гитарист во бендот *Калпурниа*.

Наводи
------

1. ↑  "Crash Tag Team Racing with Special Guest Finn Wolfhard". *Guest Grumps*. 10:47 minutes in.
2. ↑  Chaney, Jen (25 July 2016). „*Stranger Things*' Finn Wolfhard on Kissing Scenes and How He Became an Actor". *Vulture.com*. Посетено на 1 February 2017.
3. ↑  Nika, Colleen (22 November 2016). „Finn Wolfhard: sci-fi 'it-boy'". *Dazed*.
4. ↑  Ahearn, Victoria (25 July 2016). „Vancouver's Finn Wolfhard loving the '80s in Stranger Things". *Toronto Star*. Посетено на 8 February 2017.
5. ↑  Geier, Thom (22 April 2016). „Stephen King's 'It' Release Date Set by Warner Bros". *TheWrap*.
6. ↑  Morgan Britton, Luke (20 August 2016). „'Stranger Things' star to appear in remake of Stephen King's 'It'". *NME*. Посетено на 8 February 2017.
7. ↑  Graham, Jamie (6 September 2017). „Exclusive: IT director Andy Muschietti says Stranger Things' Finn Wolfhard casting was a complete coincidence". *Digital Spy*. Посетено на 27 November 2017.
8. ↑  „. Indie88. На `|first1=` му недостасува `|last1=` (help); Надворешна врска во `|title=` (help); `|access-date=` бара `|url=` (help)

Надворешни врски
----------------

* Фин Вулфхард на  Семрежната филмска база на податоци (англиски)
**Долна Митрополија** (бугарски: *Долна Митрополија*) — град во Северна Бугарија, административен центар на општината Долна Митрополија во Плевенската Област. Има население од околу 3.218 жители (2022).

Географија и местоположба
-------------------------

Градот се наоѓа во Дунавската Рамнина, на левиот брег на реката Вит и на 10 километри западно од регионалниот центар Плевен.

Историја
--------

На територијата на Долна Митрополија има остатоци од неколку антични римски населби. Во времето на Првата бугарска држава, во близина на античка населба во локалитетот „Барата" се појавила нова населба, која постоела до 11 век. Најстарото бугарско село се наоѓало во близина на чешмата на „Циганската Могила". Старите гробишта веројатно не биле на сегашното место, бидејќи стари христијански надгробни споменици се пронајдени во локалитетот северно од „Барата" во близина на сегашното основно училиште. За прв пат името на **Долна Митропола** се споменува во официјален документ од 1496 година.

Во 1860 година, населението на Долна Митрополија броело околу 650 луѓе. За тоа време во населбата се активирала стопанска активност - директно поврзана со пазарот на жито во Плевен. За време на Руско-турската војна од 1877-1878 година, на почетокот романските, а потоа и значајните руски воени единици биле стационирани во Долна Митрополија. Овде на двапати се воделе жестоки битки на 1 октомври 1877 година и на 10 декември 1877 година.

Посебно и значајно место во историјата на Долна Метрополија зазема производната задруга „Бугарски шеќер" основана од д-р Палаузов и проф. Асен Златаров. Фабриката била пуштена во употреба на 30 јуни 1930 година. Задругата поседувала сопствена електрана во селото Којнаре, а во 1942 година започнала со рафинирање на масла — основата на денешната фабрика за масло. Во 1948 година, комунистичките власти ја конфискувале и ја претвориле во државна сопственост. Во 1949 година „Бугарски шеќер" станала инвеститор за изградба на првата фабрика за сточна храна во Бугарија.

На 13 септември 1977 година Долна Митрополија била прогласена за град.

Виша школа за воздухопловни сили
--------------------------------

Во непосредна близина на градот се наоѓа воздухопловната база Долна Митрополија, дом на авијацискиот факултет на Универзитетот за национална одбрана. Таму е стационирано 12-то крило за воздушна обука. Воздухопловната школа е создадена во 1945 година и го носи името на Георги Бенковски. Училиштето се преселило во Долна Митрополија во 1948 година, а во 2002 година било инкорпорирано како дел од Универзитетот за национална одбрана.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  История и дислокация на факултет "Авиационен" [History and Disposition of the Faculty of Aviation] (бугарски). Vasil Levski National Military University. Архивирано од изворникот 27 November 2012.

Надворешни врски
----------------

* Мрежно место на Општина Долна Митрополија
Оваа статија се однесува на градот во Бугарија.  За други значења, погл. Раковски.  

**Раковски** (бугарски: *Раковски*) — град во Јужна Бугарија, административен центар на општината Раковски во Пловдивската Област. Има население од околу 15.694 жители (2022).

Географија и местоположба
-------------------------

Градот се наоѓа во централниот дел на Горнотракиската Низина, 25 километри североисточно од градот на регионалниот центар Пловдив и 161 км од главниот град Софија.

Историја
--------

Трагите од човечко население во областа датираат уште од халколитот. На 2 км југоисточно од градот се пронайдени остатоци од античка населба и римски пат.

Областа на денешниот град била населена од Павлиќаните во средниот век, кои служеле како граничари и тешко вооружена пешадија во битките меѓу Византија и Бугарија помеѓу 9 и 14 век. По жестоките борби со Османлиите кон крајот на 14 век повеќето од нив побегнале во Никопол на Дунав, последното упориште на Второто бугарско царство,. Таму го прифатиле римокатолицизмот од мисионерите од Чипровци и постепено се вратиле во своите родни места. Меѓутоа, различната вероисповед не влијаела на патриотските чувства на локалните жители, бидејќи многумина учествувале во бугарската национална преродба.

Градот настанал во 1966 година кога биле споени трите блиски села Генерал Николаев, Секирово и Парчевич. Денес тие се населби на градот, кој го носи името по истакнатиот бугарски национален револуционер Георги Раковски.

### Посета на Папа Франциск

На 6 мај 2019 година за време на неговиот апостолски аџилак во Бугарија, папата Франциск го посети градот Раковски. Градот беше украсен со над 700 комплети знамиња на Европската Унија, Бугарија, Ватикан и општина Раковски. Светиот Отец отслужи свечена литургија во црквата „Пресвето Срце Исусово", каде што за прв пат се причестија околу 250 деца од сите католички парохии во Бугарија.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Папата към децата: нека сърцето ви бъде винаги пълно с радост и балгодарност

Надворешни врски
----------------

* Мрежно место на Општина Раковски
**Време е за авантура: Далечни земји** (англиски: *Adventure Time: Distant Lands*) — американска анимирана ограничена серија заснована на анимираната серија „Време е за авантура", создадена од Пендлтон Ворд и првично прикажана на Cartoon Network од 2010 до 2018 г. *Време е за авантура: Далечни земји*, која опфаќа четиричасовни преносни телевизиски специјали, била произведена од Frederator Studios и Cartoon Network Studios; првиот специјал бил објавен на HBO Max на 25 јуни 2020 г. а има и македонски превод. Останатите посебни понуди биле објавени на 19 ноември 2020 г. 20 мај 2021 г. и 2 септември 2021 г.

Сеопфатната приказна се врти околу авантурите на Фин, човечко момче, и неговиот најблизок придружник и посвоен брат, Џејк, куче обдарено со способност без напор да го менува својот облик и размери. Фин и Џејк живеат во постапокалиптичната Земја У, каде што се занимаваат со клучните ликови во серијата, како што се принцезата Баблгам, вампирската принцеза Марселин и Би-Мо. Во случајот на „Време е за авантура: Далечни земји", центарот на вниманието се префрла кон свежи и повратни ликови сместени на претходно непознати територии во опширната вселена на „Време е за авантура".

Наводи
------

1. ↑  Hayes, Britt (October 23, 2019). „Adventure Time is returning with four new hour-long specials on HBO Max". *The A.V. Club*. Архивирано од изворникот September 13, 2021. Посетено на October 23, 2019.
2. ↑  Clark, Noelene (November 14, 2012). „'Adventure Time': Post-Apocalyptic 'Candyland' Attracts Adult Fans". *Los Angeles Times*. Архивирано од изворникот April 3, 2014. Посетено на March 26, 2014.

Надворешни врски
----------------

* *Време е за авантура: Далечни земји*  на  Семрежната филмска база на податоци (англиски)
**Воведение на Пресвета Богородица** (грчки: *Εισόδια της Θεοτόκου*) — црква во селото Чаталџа, Драмско, Егејска Македонија. Влегува во состав на Драмската епархија на Цариградската патријаршија.

Црквата е базилика изградена во 1906 г. за време на митрополитот Хрисостом Драмски, за што сведочи надвратниот натпис.

Осветена е на 27 април 1907 г. Дело е на австрискиот архитект Конрад фон Вилас, направена по пример на „Св. Фотина" во Смирна. Над главниот влез има висока камбанарија со камбани донесени од Санкт Петербург.

Корабите се поделени со седум пара столбови. Таваните обоени со сина боја и имаат цветни мотиви, ѕвезди, розетки и крстови. Има прекрасен резбан иконостас, изработен во 1820 г. од мајстори од Мечово во Епир. Според други податоци, тој е дело на мајсторот Велјан Огненов од Тресонче. Балдахините се изрезбани со библиски сцени.

Црквата е украсена и убави икони од истиот период. Иконостасните икони на Христос Седржител и Богородица со Младенецот се дело на анонимен автор од втората половина на XVIII век. Иконите „Архангели", „Свети Харалампиј со сцени од неговото житие", „Св. Константин и Елена" и „Вознесение на Свети Илија" се дело на Кирјаз Еноски од 1822 г. Иконата „Богородица на престол со Дванаесетте апостоли" (1850-1870) е творба на Димитриј Еноски. Неврокопскиот зограф Стерјо Георгиев е застапен со 27 икони. Иконите „Христос Седржител", „Богородица", „Јован Претеча", „Воведение Богородично", „Свети Апостоли Павле и Сила" и „Свети Илија" се дело на истакнатиот зограф Константинос Партенис. Иконите на Свети Симеон Столпник и Свети Стилијан од 1906 г. се дело на Павлос Зографопулос од Солун. Иконите на Светите Четириест Маченици и Свети Никола се дело на Јаков Мелнички, изработени во 1855 г. Првата има натпис „χεὶρ Ἰακώβου Ν. Μελενικίου", а втората — „χεὶρ Ἰακώβου Γιακουμὴ Ν. Μελενικλῆ".

Поврзано
--------

* Драмска епархија

Наводи
------

1. 1 2 3 4 5 6 7  „Χωριστή - Εισόδια της Θεοτόκου". Ιερά Μητρόπολη Δράμας. Архивирано од изворникот на 2014-06-02. Посетено на 2 јуни 2014.
2. 1 2 3 4 5 6 7 8  „Ο κειμηλιακός πλούτος του Ιερού Ναού Εισοδίων της Θεοτόκου Χωριστής Δράμας". Ψίθυροι - Δράμα. Εκδόσεις Περιοδικών και Εφημερίδων. Архивирано од изворникот на 2020-08-10. Посетено на 16 ноември 2014.
3. 1 2  Παρχαρίδου-Αναγνώστου, Μάγδα (2013). „Δύο εικόνες του ζωγράφου Ιακώβου Γιακουμή Νικολάου από το Μελένικο στο ναό των Εισοδίων της Θεοτόκου στη Χωριστή Δράμας" (PDF). *Σερραϊκά Σύμμεικτα*. Σέρρες (2): 264.
**Марија Естела Мартинез де Перон** или **Исабел Мартинез де Перон** (шпански: *María Estela Martínez de Perón*; родена на 4 февруари 1931

 година во Ла Риоха) — третата сопруга на аргентинскиот претседател Хуан Перон. После смртта на нејзиниот сопруг таа станала прва жена претседател во историјата на светот, служејќи како Претседател на Аргентина од 1 јули 1974 до 24 март 1976 година.

Животопис
---------

Исабел е родена во аргентинскиот град Ла Риоха. Хуан Перон ја запознал за време на прогонството во Панама, каде работела како танчерка во ноќен клуб. Исабел и Хуан стапиле во брак во 1960 година во Шпанија.

Во 1973 година Хуан се вратил во Аргентина и се кандидирал за претседател, и ја избра Исабел Перон како потпретседателски кандидат. Перон се надевал дека народот ќе ја прифати исто како Ева Перон, но тоа не случило.

После смртта на сопругот, таа го наследила како претседател, но се испоставило дека нема никаков авторитет. Аргентина сè повеќе тонела во нереди и економска криза, а перонистичкото движење се поделило на лева и десна фракција, чији пресметки прераснале во војна.

Во 1976 година војската извршила воен удар и пет години ја држела во куќен притвор. После тоа таа заминала во егзил во Шпанија, каде и денес живее.

Во 2006 година во Аргентина започнала истрага поради нејзина вмешаност во ликвидација на 500 и исчезнување на 600 левичарски политичари и активисти во периодот 1973—1976 година. На 12 јануари 2007 година била уапсена во Мадрид по барање на Аргентина. Шпанскиот суд го одбил барањето за екстрадиција на Аргентина.

Наводи
------

1. ↑  Binayán Carmona, Narciso. Maria Estela Martinez Cartas said one day: Zanga Cutiricutanga, that words were a tipic words in that years. *Historia genealógica Argentina*. EMECE, 1999, p.578.
2. 1 2  Eloy Martínez, Tomás (1985). *La Novela de Perón*. Random House. ISBN 0-679-78146-3.
3. ↑  Warrant for ex-Argentine leader, *BBC*, 12 January 2007.
4. ↑  „Isabel Peron's arrest signals shift in Argentina". *Los Angeles Times*. 13 January 2007.
5. ↑  „Extradition of Isabel Perón To Argentina Is Rejected By Court". *New York Times*. 29 April 2008.

Надворешни врски
----------------

|  |  |
| --- | --- |
| Ризница | „Исабел Перон" на Ризницата ? |

* First female president for Argentina
**Боливарската алтернатива за Америките** (шпански: Alternativa Bolivariana para las Américas, ALBA) е проект за политичка, социјална и економска соработка помеѓу латино-американските земји. Неа ја предложија Венецуела и Куба како алтернатива на Зоната на слободна трговија на Америките (FTAA на англиски или ALCA на шпански), предложена од страна на САД. Терминот „боливарска" се однесува на Симон Боливар, борецот за независност на латино-американските земји од шпанската колонијална власт.

Првиот договор во рамките на овој проект е потпишан во Хавана на 14 декември 2004 година од страна на венецуеласкиот претседател Уго Чавес и кубанскиот претседател Фидел Кастро. На почетокот, договорот имаше за цел размена на медициски ресурси и нафта помеѓу двете земји. Венецуела испорачува околу 96.000 барели нафта дневно за Куба по поволни цени, а Куба испрати околу 20.000 лива медицински персонал и неколку илјади учители да работат во сиромашните средини во Венецуела.

По победата на Ево Моралес на изборите во Боливија, на 29 април 2006 година и Боливија се приклучи кон проектот.

И сандинистичкиот водач Даниел Ортега, кој победи на изборите во Никарагва во ноември 2006 година, го поддржува приклучувањето на Никарагва во АЛБА.
**„Младиот Били Јанг"** (англиски: *Young Billy Young*) — американски филм од 1969 година, во режија на Берт Кенеди (Burt Kennedy), кој е автор и на сценариото, засновано врз романот на американскиот писател Хенри Вилсон „Хек" Ален. Главните улоги ги толкуваат: Роберт Мичам (Robert Mitchum), Енџи Дикинсон (Angie Dickinson), Роберт Вокер Јуниор (Robert Walker Jr.), Дејвид Карадин (David Carradine), Џек Кели (Jack Kelly), Џон Андерсон (John Anderson), Пол Фикс (Paul Fix), Вилис Боучи (Willis Bouchey), Перли Баер (Perley Baer), Роберт Андерсон (Robert Anderson), Дина Мартин (Deana Martin) и Родолфо Акоста (Rodolfo Acosta). Филмот е снимен кон крајот на 1960-тите, пресвртниот период за вестерн-филмовите, и претставува интригантно и возбудливо остварување, проткаено со хумор, кое привлекува и со психолошки изнијансираниот мотив на одмаздата. Исто така, филмот се одликува и со одлична фотографија, дело на хари Страдлинг Јуниор, како и со ефектна музика, дело на Шели Ман.

Синопсис
--------

Младиот револвераш Били Јанг (го игра Вокер Јуниор), заедно со Џеси Бун (го игра Карадин), убива мексикански генерал и мора да избега преку границата во Тексас. Џеси останува без коњот, а патем налетува на Бен Кејн (го игра Мичам), некогашен шериф во Доџ Сити, кој го бара убиецот на својот син. Сега, Бен работи како заменик на шерифот и го повикува Били да му се придружи и така да го отстрани сомневањето дека тој е убиецот. Така, Бен станува ментор на младиот Били. Тогаш, во градот пристигнува привлечната барска танчерка Лили (ја игра Дикинсон)...

Наводи
------

1. ↑  HRT, Mladi Billy Young, američki film (12) (1969.) - ciklus klasičnog vesterna (пристапено на 10.9.2021)
2. ↑   РТС, Млади Били Јанг (пристапено на 2.1.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Лесен Удар** — македонска хип-хоп група од Скопје. Групата била основана во 1999 година од страна на МС Љубов и Мартинез. Имаат издадено еден студиски албум насловен *Полесно од хелиум*, кој бил објавен во 2007 година. Иако жанровски припаѓаат во хип-хоп водите, бендот за својата музика вели дека е „стиховна поезија". Во нивните песни освен хип-хоп елементи се забележуваат и примеси од реге и амбиентална музика. Нивните стихови најчесто имаат метафорично значење.

Поради обврските на факултет, групата направила четиригодишна пауза, по што се вратила на музичката сцена потпишувајќи за Урбан Пулс.

Со песната „Лепливи прсти" дуото влезе во финалето на натпреварот организиран од Интернационалната музичка младина, каде се избирала најдобра песна со тематика против корупцијата. Во песните „И тие денови" и „Сафирски прстен" како гости се појавуваат Симона и Ива, кои со својот вокал ги исполнуваат рефрените поединечно.

Имаат настапувано на повеќе фестивали и манифестации, од кои поважни се настапите како предгрупа на Гуру ск, концерти во клубовите Вулкан и Кастро, како и појавувањето на фестивалите Таксират и Виноскоп.

Наводи
------

1. ↑  Лесен Удар и Девана потпишаа за Урбан Пулс[*мртва врска*]
2. ↑  "Лесен удар" со сингл се враќа на сцена
3. ↑  „Македонски хип-хоп портал - Лесен Удар". Архивирано од изворникот на 2011-02-13. Посетено на 2013-03-22.
4. ↑  Камбек на Лесен Удар
5. ↑  „Лесен удар" во финале на конкурс на Интернационалната музичка младина[*мртва врска*]

Надворешни врски
----------------

* Урбан Пулс - Лесен Удар[*мртва врска*]
* Блогот на Лесен Удар
* Фејсбук страницата на Лесен Удар
* Интервју со Лесен Удар
* Спотот за песната „Сафирски прстен" на YouTube
* Спотот за песната „И тие денови" на YouTube
* Спотот за песната „Лепливи прсти" на YouTube
Во астрофизиката, **топлинска временска скала** или **Келвин-Хелмхолцова временска скала** е приближното време кое и е потребно на ѕвездата да ја израчи својата вкупна кинетичка енергија со нејзината моментална стапка на сјајност. Заедно со јадрената временска скала и динамичката временска скала, користена е за да се процени колку долго една ѕвезда ќе остане во одредена фаза од нејзиниот живот и нејзиниот животен век доколку се исполнети хипотетичките услови. Во реалноста, животниот век на ѕвездата е поголем од она што се проценува со топлинската временска скала, бидејќи како што едно гориво се намалува, друго ќе го заземе неговото место - согорувањето на водородот преминува во согорување на хелиум, а потоа во согорување на јаглерод.

Ѕвездена астрофизика
--------------------

Големината на ѕвездата како и нејзината излезна енергија генерално го одредуваат термичкиот животен век на ѕвездата бидејќи мерењето е независно од видот на горивото што вообичаено се наоѓа во нејзиниот центар. Навистина, термичката временска скала претпоставува дека воопшто нема гориво внатре во ѕвездата и едноставно го предвидува времето кое би било потребно за настанатата промена во излезната енергија да стигне до површината на ѕвездата и да стане визуелно видлива за надворешниот набљудувач. 



τ

th

=

total kinetic energy

rate of energy loss

≈



G

M

2



2
R
L


{\displaystyle \tau \_{\text{th}}={\frac {\mbox{total kinetic energy}}{\mbox{rate of energy loss}}}\approx {\cfrac {GM^{2}}{2RL}}}

{\displaystyle \tau _{\text{th}}={\frac {\mbox{total kinetic energy}}{\mbox{rate of energy loss}}}\approx {\cfrac {GM^{2}}{2RL}}}каде што *G* е гравитациона константа, M е масата на ѕвездата, R е радиусот на ѕвездата и L е сјајноста на ѕвездата. На пример, термичката временска скала на Сонцето е приближно 15,7 милиони години.

Наводи
------

1. ↑  Bradt, Hale (2008). *Astrophysics Processes*. Соединети Држави: Cambridge University Press.
2. ↑  Kippenhahn; Weigert. *Stellar Structure and Evolution*. Springer-Verlag.
3. ↑  Kippenhahn, Rudolf, 1926- (2013). *Stellar structure and evolution*. Weigert, A. (Alfred), 1927-1992. Weiss, A. (Achim) (2.. изд.). Berlin: Springer. ISBN 978-3-642-30304-3. OCLC 817913300.CS1-одржување: повеќе имиња: список на автори (link)
Градината Тарот
Мозаик
Царицата (внатрешен поглед)
***Градината Тарот*** (италијански: ***Il Giardino dei Tarocchi***, француски: ***Le Jardin des Tarots***) е скулптурна градина заснована на езотеричниот тарот, создадена од француско-американскиот уметник Ники де Сент Фал (1930–2002) во Пеша Фиорентина, локалитет Гаравичио, во општината Капалбио, провинција Гросето, Тоскана, Италија. Паркот бил отворен за јавноста во 1998 година.

Ники де Сент Фал, инспирирана од Паркот Гуел на Антони Гауди во Барселона, и Паркот деи Мостри во Бомарзо, како и Палатата Идеал од Фердинанд Шевал и Кулите Вотс од Симон Родија, одлучила да направи нешто слично во дизајнот за нејзината монументална скулптура за парк базиран на Тарот. Во 1979 година, таа добила малку земја на врвот на етрурска руина во Гаравичио, Тоскана, околу 100 километри северозападно од Рим долж брегот. Таму ја изградила градината Тарот, која содржи дваесет и две монументални фигури што ја претставуваат нејзината идеја за поголемите мистерии на Тарот, изградени од армиран бетон и покриени со огледала и керамички мозаик. Може да се прошета низ некои од поголемите скулпторски фигури; самата уметница живеела во внатрешноста на *царицата* слична на сфингата неколку години за време на изградбата на градината.

Избрани публикации
------------------

* Ники де Сент Фале, Џулио Пјетрочарки: *Градината Тарот: Градината Тарот*. Бентели Цирих 1997 година,ISBN 978-3716510926 .
* Ники де Сент Фал: *Градината Тарот: Џардино Дел Тарочи*. Едизиони чарта, Милано 1997 година,ISBN 978-8881581672 .
* Карла Шулц Хофман: *Ники де Сент Фале.* *Градината Bilder-Figuren-Phantastische*. Престел, Бон 2008 година,ISBN 978-3791339832 .
* Филип Кар-Гом: *Свети места*. Quercus Publishing, Лондон 2008 година,ISBN 978-0857383440 .
* Џил Џонстон, Марела Карачоло Чиа, Џулио Пиетромарки: *Ники де Сент Фале и Градината Тарот*. Бентели, Цирих 2010 година,ISBN 978-3716515372 .

Наводи
------

1. 1 2  Pozzana, Maria (2001). *Gardens of Florence and Tuscany: A Complete Guide*. Giunti Editore. p. 146. ISBN 8809020642.

Надворешни врски
----------------

* Официјална веб страна
* Волшебниот свет на *градината Тарот* Ники де Сен-Фал - блог пост

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 245832708
* LCCN: sh2010008433
* GND: 4553385-4

 |

 |
Агустин Гусман
**Агустин Гусман** бил мексикански воен офицер, кој бил назначен за врховен командант на армијата на Лос Алтос кога државата била формирана како дел од Федералната Република на Средна Америка на 2 март 1838 година. Тој бил поразен од Рафаел Карера на 19 март 1840 година, истиот датум на кој државата Лос Алтос престанала да постои. Обидувајќи се да го создаде Лос Алтос уште еднаш додека Карера беше накратко во егзил во 1848 година, тој се обиде да го окупира Гватемала заедно со водачот на бунтовниците Августин Рејес, а откако ја запали куќата на Карера, тој бил убиен од непријателски оган на Плаза де Армас.

Гватемалскиот генерал Рафаел Карера.

Наводи
------

1. ↑  González Davison 2008. sfn error: no target: CITEREFGonzález\_Davison2008 (help)
Поглед на замокот.
**Акаја** — мало село, заедница, во провинцијата Лече и регионот Апулија, во Јужна Италија.

Опис
----

Срцето на населбата е добар пример за неколкуте утврдени села оставени во Апулија,  и нејзиниот распоред бил планиран за да се оптимизираат одбранбените способности и способностите за опстанок. Уличната шема датира барем од 16 век и го дели селото на правоаголни т.н. острови. Центарот се состои од шест улици поставени во правилна шема, паралелни една со друга кои се протегаат приближно од север кон југ, и сите со ширина од четири метри, и сите освен една се оддалечени околу седумнаесет метри, и речиси сите имаат иста должина. Од исток кон запад, три улици се протегаат под прав агол до шесте улици север-југ, по една на јужниот и северниот крај и една преку средината, правејќи ги сите улици ортогонални. Важните градби, како што се замокот и црквата, се изградени надвор од оваа мрежа на улици, а замокот е поставен малку подалеку на југо-запад. Селото се наоѓа на околу пет километри од Јадранското Море и јавниот природен резерват Цезин.

Главни знаменитости
-------------------

* Замок изграден од Џан Џакомо од Акаја во 1535–1536 година. Трапезоидна ренесансна тврдина од периодот на Арагон.
* Утврдена тврдина
* Црквата Санта Марија дела Неве
* Капелата Сан Паоло изградена во 18 век.

Модерни згради
--------------

* Дабл Три изградил одморалиште со пет ѕвезди што вклучува голф-клуб со 18 дупки.
**Неонскиот демон** (англиски: *The Neon Demon*) - филм на режисерот Николас Виндинг Рефн од 2016 година. Улогите во филмот ги толкуваат: Ел Фанинг (*Elle Fanning*), Карл Глусман (*Karl Glusman*), Џена Малоун (*Jena Malone*), Бела Хиткоут (*Bella Heathcote*), Аби Ли (*Abbey Lee*), Кристина Хендрикс (*Christina Hendricks*), Киану Ривс (*Keanu Reeves*) итн. Директор на фотографијата е Наташа Браер, а музиката е дело на Клиф Мартинез.

Содржина
--------

Филмот е посветен на женската убавина и нејзината минливост, како и за трошењето на телото. Шеснаесетгодишната Џеси (ја игра Фанинг) ја напушта американската провинција и доаѓа во Лос Анџелес за да си ја испроба среќата во модната индустрија. Притоа, таа постигнува брз успех, но со тоа се менува и нејзината личност.

Наводи
------

1. ↑  Ѓорѓи Јаневски, „Неонскиот демон", *Економија и бизнис*, година 18, број 222/223, декември 2016/јанауари 2017, стр. 94-95.
2. ↑  Ѓорѓи Јаневски, „Неонскиот демон", *Економија и бизнис*, година 18, број 222/223, декември 2016/јанауари 2017, стр. 94-95.
**Државата Лос Алтос** (Шпански: Estado de Los Altos), попозната како **Лос Алтос**, била држава на Федерална Република на Средна Америка од 1838 до 1840 година и краткотрајна независна република од 1848 до 1849 година. Нејзин главен град бил Кецалтенанго. Лос Алтос окупираше осум одделенија на запад од денешна Гватемала, како и регионот Соконуско во мексиканската држава Чијапас.

Државата потекнува од политичките разлики и тензии меѓу Гватемала од една страна и Кецалтенанго и другите делови на западна Средна Америка од друга страна. Дебатата за одвојувањето од Гватемала датира од кратко време по независноста на Средна Америка од Шпанија во 1821 година. Таква посебна држава беше предвидена од Федералното уставно собрание од ноември 1824 година, но имаше значително противење на одвојувањето во Гватемала.

Рафаел Карера
Независноста на Лос Алтос од Гватемала била официјално прогласена на 2 февруари 1838 година. Сојузната влада го признала Лос Алтос како шеста држава на унијата и ги сместила претставниците на Лос Алтос во Федералниот конгрес на 5 јуни истата година. Знамето на Лос Алтос беше модификација на знамето на Федерална Република на Средна Америка, со централен печат кој покажува вулкан во позадина кецал (локална птица што ја симболизира слободата) напред. Ова беше првото средно американско знаме кое го користеше кецалот како симбол; од 1871 година, се наоѓа на денешното знаме на Гватемала.

По граѓанската војна која потоа ги опустоши Обединетите провинции и доведе до нејзин распад, Лос Алтос ја прогласи својата независност како **Независна Република Лос Алтос** на 27 јануари 1840 , но потоа е во голема мера инвазија на 2 април истата година од вооружената орда на Рафаел Карера, кој ги зароби повеќето официјални претставници на Лос Алтос и ги натера веднаш да бидат погубени.

Агустин Гузман
Рафаел Карера, кој стана де факто гувернер на областа, тогаш прогласи присилна повторна анексија на Лос Алтос во Гватемала. Искористувајќи ја ситуацијата на хаос и неутврдената политичка ситуација за остатокот од земјата, регионот Соконуско, кој беше дел од поранешната федерална република Средна Америка, за возврат беше анектиран од федерално Мексико и интегриран како посебен статусен регион на исток од сегашната држава Чијапас.

Во 1844, 1848 и 1849 година, избувнаа неколку бунтови против диктатурата на Рафаел Карера во обид повторно да се стекне независноста на Лос Алтос, но тие не успеаја; само еден од нив доведе до кратко прогласување на независноста на Лос Алтос, со формирање на привремена влада во 26 август 1848 година, предводена од страна на генерал Агустин Гузман кој го окупира Кацелтенанго. Но, на 8 мај 1849 Гватемала ја реинкорперира Лос Алтос за најпоследен пат.
**Пиратска душа** е аргентинска теленовела. Серијата е приказна за пиратите, љубовта и животот на тинејџерите. Како главни улоги се појавуваат кај нас познатите Луисана Лопилато и Бенхамин Рохас, кои се прославија со улогите на Миа и Пабло во Млади Бунтовници.

Синопсис
--------

Ова е приказна за пријателството, за тоа кое никогаш не смее да се предаде, за авантурата и правдата, за слободата и врските. А најмногу ова е приказна за љубовта. Ова е приказна за тројца пријатели, кои после смртта на нивните родители ја следат нивната традиција и повторно го основаат братството "Лигата на мечевите". Договарајќи се да ги исчистат сеќавањата на своите родители, кои се убиени и да пронајдат скапоцен камен , ама и да ги казнат убијците на своите родители. Нивните родители кои исто така припаѓале на "Лигата на мечевите", старото братство кои со една цел за да го спасат светот, биле убиени од Џино Риганти. Нашите праведниви се: Беницио, Круз, волшебник и крадец и коцкарот Иван. Единствената која не дели тајни е Клара, ќерка на Карлота и пријателка на Алегра. Приказната започнува кога, неколку години после смртта на нивните родители, тројцата млади примаат писмо кои ги известува дека треба да следаат траги за да дојдат до Алма, која е единствениот спас за да се избегне Трета Светска Војна. Но тоа и не е толку лесно за да се направи: баш како и оваа Лига, постои упте една противничка, "Свештениците на крстот", која е формирана од тријади и еден маестро, кој е одбран и поседува моќ. Тој ја симулура борбата со Џино, таткото на Алегра, кој исто така е дел од Крстот, да им се приближи на момчињата и да спречи да дојдат до Алма. После неколку месеци тешка работа, момчињата го набавуваат каменот (смарагд), кој всушност не е Алма, но ќе им послужи да дојдат до Алма. Но на тоа, на патот ќе морат да почекат многу изненадувања, опасности и авантура. На тој пат ќе откријат дека не е се како што се чини и дека ќе им треба многу храброст да го одбранат она што се и она што го бранат и нивните родители. Ќе морат да преживеат многу замки и напади за да го остварат она што го започнале, а тоа е да го исчистат сеќавањето на нивните родители и нивните непријатели. Серијата може да се каже дека е поделена на две етапи , а првата завршува со смртта на Беницио , кој е убиен од страна на Џино. На почетокот на втората етапа , на Лигата и се приклучува братот на Беницио , Андрес (Пампа).

Улоги
-----

| Глумци | Ликови |
| --- | --- |
| Луисана Лопилато | Алегра |
| Бенхамин Рохас | Круз Наваро |
| Мариано Мартинез | Беницио Демарко |
| Изабел Маседо | Клара |
| Фабијан Мацеи | Иван Ферер |
| Елса Пиниља | Мерилин |
| Николас Васкес | Андрес |

Надворешни врски
----------------

* Официјално мрежно место Архивирано на 11 март 2008 г.
* Сериалс.ру Архивирано на 11 октомври 2007 г.
**Ѓурѓа Клингова - Баба Ѓоша** ( 1879
 во Черниче, Пиринска Македонија, Бугарија —  1962
) — македонски активист. Жртва на комунистичкиот режим во Бугарија.

Животопис
---------

Таа многупати во минатото ја пречекувала четата на Јане Сандански. Родила и одгледала пет деца. Еден од нив бил Христо Клингов. На нејзини 69 години станала јатак на Петар Грков - Пецето. На почетокот на блокадата, Пецето останал сам и некако успеал да дојде до селото Ракитна, високо над селото Брежани и побарал прибежиште кај баба Ѓоша, која најљубезно го примила и го криела. Биле многу вознемирени од можноста дека полицајците на Антон Југов би можеле да ги пронајдат, па таа спремила скривалиште на место кое не било воопшто сомнително. За да можел Грков слободно да се движи до скривалиштето, Ѓоша го облекла во нејзини алишта, му врзала црна шамија на главата и му дала бастум за да се потпира на него. До самото самоубиство на Грков, баба Ѓоша непрекинато се грижела за него.

Поврзано
--------

Христо Клингов

Петар Грков

Наз'лка Клингова

Наводи
------

1. 1 2  Монев, Крум. *Зловещата - 1948 год. за Пиринска Македония*. Горна Џумаја. стр. 126–127.
**Апокалипто** (англиски: *Apocalypto*) — филм од 2006 година, режиран од Мел Гибсон. Главните улоги во филмот ги толкуваат: Руди Јангблад (*Rudy Youngblood*), Далија Ернандес (*Dalia Hernández*), Џонатан Бруер (*Jonathan Brewer*) итн. Посебна одлика на филмот е тоа што глумците зборуваат на јазикот на Маите.

Синопсис
--------

Филмот ја прикажува борбата за живот и грижата за семејството на еден млад воин, наречен Јагуарова шепа (го игра Јанглбад), чие племе живее во џунглата, на територијата на Маите. Едно утро, во неговото село упаѓа група воини, кои убиваат голем дел од жителите на селото, а повеќемина ги земаат како заробеници. Јагуаровата шепа успева во последен миг да ги скрие својата бремена жена (ја игра Ернандес) и детето во длабока јама. Заробениците ги носат во еден град, каде жените ги продаваат како робови, додека мажите треба да бидат убиени, со цел да се одоброволат боговите. Кога доаѓа редот на Јагуарова шепа да биде погубен, се случува чудо: месечината го затемнува сонцето и свештеникот на Маите прогласува дека боговите се задоволни од принесените жртви.
  

Сепак, со тоа воопшто не престануваат страдањата на заробениците, зашто непријателските воини ги пуштаат да бегаат преку една полјана и притоа ги гаѓаат со стрели и копја. Јагуаровата шепа речиси успева да избега, но најпосле е погоден со стрела. Иако ранет, тој успева да го убие синот на водачот на непријателските воини и бега во џунглата. Војниците на Маите започнуваат потера по него, во која Јагуаровата шепа се соочува со бројни предизвици: најпрвин го брка црн пантер, потоа пропаѓа во жив песок, па скока од висок водопад итн. Непријателските воини гинат еден по еден, но потерата по него продолжува. Бегајќи со последните сили, тој доаѓа во своето село. Таму, во меѓувреме, неговата жена се пораѓа, а поради обилниот дожд, јамата во која е скриена се полни со вода, така што нејзиниот живот е во опасност. На крајот, Јагуарова шепа успева да го убие и водачот на непријателите, а потоа исцрпен доаѓа на морскиот брег. Двајца непријателски воини го стигнуваат и тогаш здогледуваат три шпански брода кои штотуку пристигнуваат во царството на Маите. Соочени со необичната глетка, тие забораваат на Јагуарова шепа, а тој ги спасува жената и двете деца и со нив заминува во џунглата, во потрага по нов дом.

Наводи
------

1. ↑  IMBd, Apocalypto (2006) (пристапено на 14.10.2015)

Надворешни врски
----------------

* 

* *Апокалипто*  на  Семрежната филмска база на податоци (англиски)
* *Апокалипто* — AllMovie (англиски)
* 

* *Апокалипто* на Metacritic
* 

* *Апокалипто* на Box Office Mojo

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Мел Гибсон |
| --- |
|  |
| Режисер | 
* *Човекот без лице* (1993)
* *Храбро срце* (1995)
* *Пасија* (2004)
* *Апокалипто* (2006)
* *Гребен на спасените* (2016)

 |
|  |
| Продуцент | 
* *Храбро срце* (1995)
* *Распеаниот детектив* (2003)
* *Пасија* (2004)
* *Папараци* (2004)
* *Апокалипто* (2006)
* *Фати го Гринго* (2012)
* *Лудницата Стоунхрст* (2014)

 |
|  |
| Сценарист | 
* *Пасија* (2004)
* *Апокалипто* (2006)
* *Фати го Гринго* (2012)

 |

 |
**Мирјана Ѓорѓиева** (родена 20 март 1956 година во Драмче) ― македонски геолог.

Животопис
---------

Мирјана Ѓоргиева била родена на 20 март 1956 година во Драмче, Делчевско. Основно училиште и гимназија завршила во Штип во 1974 година. Дипломирала на Рударско-геолошкиот факултет во Белград, на Групата за хидрогеологија во 1980 година. Во 1980 година, се вработила во Рударско-топилничкиот комплекс ФЕНИ во Кавадарци, каде што работела како приправник и самостоен инженер за хидрогеологија на рудникот ’Ржаново. Во 1984 година, се вработила во Геолошкиот завод во Скопје, а во 1988 година, се вработила на Институтот за географија при ПМФ како помлад асистент, а во 1992 година, била избрана за асистент. Магистрирала на Рударско-геолошкиот факултет во Белград во 1992 година. Докторирала во 1996 година, на темата „*Геотермални ресурси во вардарската зона и српско-македонската маса на територијата на РМ*". Во 1997 година, била избрана за доцент, а во 2002 година, за вонреден професор на Институтот за географија при ПМФ. Студиски престојувала во Грција, Исланд и на Хаваи. Научната работа е од доменот на регионалната геологија, хидрогеологијата и геотермалната енергија. Има објавено околу 50 научни и стручни трудови во Македонија и странство. Била член на Македонското геолошко и Македонското географско друштво. Починала во 2002 година.

Поврзано
--------

|  |  |
| --- | --- |
| * Томе Андоновски
* Миливој Гашевски
* Васил Граматниковски
* Васа Даскаловски
* Петар С. Јовановиќ
* Димитар Јаранов
* Тодор Кондев
* Велимир Ј. Костовски
* Душан Манаковиќ
* Благоја Маркоски
* Љубе Миленковски
* Гиго Милески
* Иван Несторовски
* Милош Павловиќ
* Митко Панов
* Никола Панов
 | * Јордан Пенџерковски
* Ѓорче Петров
* Илија Петрушевски
* Митко Поптрандовски
* Војислав Радовановиќ
* Бранислав Русиќ
* Јаким Синадиновски
* Станко Станковски
* Часлав Стојадиновиќ
* Милорад Стојановиќ
* Александар Стојмилов
* Владимир Точковски
* Јован Трифуноски
* Атанасие Урошевиќ
* Јован Цвииќ
* Димитрија Чуповски
 |

Наводи
------

1. ↑  Маркоски, Благоја (2019). *Македонската географска мисла по повод 70 години Македонско географско друштво*. Скопје: Македонско географско друштво. стр. 44-45. ISBN 978-608-65155-5-3. line feed character во `|title=` во положба 60 (help); `|access-date=` бара `|url=` (help)
**Атанасие Урошевиќ** (роден во Гњилане, 1898.- починат во Белград, 1992) ― македонски географ.

Животопис
---------

Д-р Атанасие Урошевиќ е роден 1898 г. во Гњилане во Oтоманско Царство. Дипломирал во 1926 г. докторирал на тема „*Горна Морава и Изморник*" во 1929 г. на Филозофскиот факултет во Скопје. На факултетот работел до 1941 г. За време на Втората светска војна, до 1945 г. бил воен заробеник во Германија. Во 1946 г. од страна на Владата на Народна Република Македонија бил повикан од Белград за професор на Катедрата по географија на Филозофскиот факултет во Скопје со задача да ја организира работата на Катедрата за географија, така што како раководител на Катедрата и нешто подоцна на Институтот за географија на Природно-математичкиот факултет во Скопје останал до неговото пензионирање во 1964 г. Во 1978 г. е избран за редовен член на САНУ. Главна научна и образовна преокупација е антропогеографија, етнологија и картографија. Основач е на Географското друштво на Македонија и на списанието *Географски разгледи*. Починал во 1992 г. во Белград.

Поврзано
--------

* Благоја Маркоски
* Димитар Јаранов
* Јован Цвијиќ
* Ѓорче Петров
* Димитрија Чуповски
* Атанасие Урошевиќ
* Часлав Стојадиновиќ
* Јован Трифуноски
* Тодор Кондев
* Бранислав Русиќ
* Милош Павловиќ
* Гиго Милески
* Душан Манаковиќ
* Митко Панов (географ)
* Иван Несторовски
* Миливој Гашевски
* Јаким Синадиновски
* Станко Станковски
* Васил Граматниковски
* Александар Стојмилов
* Томе Андоновски
* Митко Поптрандовски
* Васа Даскаловски
* Милорад Стојановиќ
* Јордан Пенџерковски
* Љубе Миленковски

Наводи
------

1. ↑  Маркоски, Благоја (2019). *Македонска Географска Мисла - 70 години Македонско географско друштво*. Скопје. стр. Благоја Маркоски.
**Алекс Душебаев** (роден на 17 декември 1992 во Сантандер) е професионален шпански ракометар, кој игра за РК Вардар од Скопје и за репрезентацијата на Шпанија.

Алекс е син на ракометната икона и сега ракометен стручњак Талант Душебаев.

Кариера
-------

Душебаев својата кариера ја започнал во младинскиот тим на Сјудад Реал, и во сезоната 2009/2010 се приклучил на првиот тим кој го водел неговиот татко, Талант Душебаев. На крајот на сезоната, тој го напуштил Сјудад Реал и потпишал договор со клубот Натурхаус ла Роха. По две сезони, тој преминал во редовите на Арагон и во истата сезона станал најдобар стрелец во АСОБАЛ лигата. Во јуни 2013, тој потпишал за Атлетико Мадрид, каде тренер повторно бил неговиот татко. Набрзо потоа, клубот Атлетико Мадрид престанал да постои поради финансиски причини, и Алекс потпишал двегодишен договор со македонскиот клуб, Вардар.

Во мај 2014 година, во изборот на специјализираниот портал "Хенбол планет", Душебаев бил прогласен за најдобар млад ракометар во светот.

Наводи
------

1. ↑  *Алекс Душебаев потпиша за Атлетико Мадрид* Архивирано на 21 август 2013 г. *rkmetalurg.mk* 7 јуни 2013
2. ↑  *Душебаев две години во Вардар Про* *vecer.com.mk* 26 јули 2013
3. ↑  "Душебаев - најдобар млад ракометар во светот", *Дневник*, година XVIII, број 5479, сабота, 31 мај 2014, стр. 21.

Надворешни врски
----------------

* Алекс Душебаев Архивирано на 2 април 2014 г. на eurohandball.com
* Алекс Душебаев Архивирано на 28 март 2014 г. на rkvardar.com.mk
**Анхелика Ривера** (шпански: *Angélica Rivera*) е родена на 2 август, 1970 и е мексиканска глумица.

Ран живот
---------

Анхелика Ривера има 6 браќа. Еден ден, таа дознала дека глумицата Вероника Кастро снима видео во близина на местото каде што живеела и решила да разгледа како е. За нејзино изненадување, Кастро ја забележала и сугестирала дека таа е совршена за "The Face of the Herald", натпревар на кој Ривера победила во 1987. Ова многу влијаело на нејзината кариера.

Успех во животот
----------------

Кариерата на глумицата Анхелика Ривера почнала уште кога таа имала 17(wikipedia spanish) години, кога победила на натпреварот "The Face of the Herald". Таа беше модел во видеото "Now You Can Leave" со Луис Мигел 
.Таа снимаше две ТВ/радио реклами, една за САД и друга за Јапонија, следени од видео програмата ТНТ од Марта Агуајо.

Теленовели во кои настапувала
-----------------------------

* Опиени од љубов - Маријана Хернандес "Гавиота" (2007)
* Маријана - Марсија Монтенегро (2003)
* Без грев - Маријана Кампос Ортис (2001)
* Анхела - Анхела Гаљардо (998)
* Ураган - Елена (1997)
* Сопственичка - Рехина Виљареал (1995)
* Сонот на љубовта - Изабел (1991)
* Малата сонувачка - Џована (1991)
* Мојата мала Соледад - Мариса (1991)
* Едноставно Марија - Изабела (1989)
**Владимир Точковски** (Струга, 17 мај 1925 – Битола, 1994) ― македонски географ.

Живот и дејност
---------------

Основно образование завршил во прилепско Кадино Село и битолско Могила. Средно образование стекнал во Битола. Дипломирал на Филозофскиот факултет  во Скопје, на Групата географија во 1953 година. Како професор и директор работел во Гимназијата „Јосип Броз Тито" и на Педагошката академија – Битола, Вишата туристичка школа во Охрид, а потоа и како надворешен соработник во Факултетот за туризам – Охрид. Од 1960 година, е редовен и активен член на Друштвото за наука и уметност - Битола (ДНУБ). Учествувал во образувањето на Географската секција во Битола, во 1956 година, која ги составил географите од Битолско, Прилепско, Крушевско и Демирхисарско. Се занимавал и со истражувања главно од регионална географија. Докторирал во 1983 година, на Институтот за географија на ПМФ, на темата: „*Структурални промени на населението и просторно територијален и функционален развој на населбите во Пелагонија (Битолско - Прилепско Поле*)". Има придонес и во учебникарската дејност.

Поврзано
--------

|  |  |
| --- | --- |
| * Томе Андоновски
* Миливој Гашевски
* Васил Граматниковски
* Васа Даскаловски
* Мирјана Ѓорѓиева
* Димитар Јаранов
* Петар С. Јовановиќ
* Тодор Кондев
* Велимир Ј. Костовски
* Душан Манаковиќ
* Благоја Маркоски
* Љубе Миленковски
* Гиго Милески
* Иван Несторовски
* Милош Павловиќ
* Митко Панов
 | * Никола Панов
* Јордан Пенџерковски
* Ѓорче Петров
* Илија Петрушевски
* Митко Поптрандовски
* Војислав Радовановиќ
* Бранислав Русиќ
* Јаким Синадиновски
* Станко Станковски
* Часлав Стојадиновиќ
* Милорад Стојановиќ
* Александар Стојмилов
* Јован Трифуноски
* Атанасие Урошевиќ
* Јован Цвииќ
* Димитрија Чуповски
 |

Наводи
------

1. ↑  Маркоски, Благоја (2019). *Македонска географска мисла - 70 години македонско географско друштво*. Скопје: Македонско географско друштво. стр. 65. ISBN 978-608-65155-5-3. `|access-date=` бара `|url=` (help)
Сателитски приказ
**Бермудски Триаголник** — зона во Атлантскиот Океан која се протега помеѓу Мајами — Бермудите — Порторико. Не се знае дали навистина нешто таму постои или сè се случува како резултат на човечка грешка. Се проценува дека регионот околу Бермудскиот Триаголник проголтал повеќе од **140 брода и авиони со повеќе од 1.000 луѓе** повеќе од кои не биле најдени.

Теории
------

Постојат голем број неразрешени несреќи и многу теории за нивните причини. Едно можно решение е да се предизвикани од невреме, урагани, кои често се појавуваат над областа. А друго, дека има пореметување на Земјината магнетосфера. Некои пак мислат дека е дело на пирати.
Некои мислат дека е човечка грешка но сепак мистеријата за Бермудскиот Триаголник станува сè поголема и понејасна од кои луѓето копнеат да дознаат со каков над природен проблем треба да се соочиме!

Прв случај
----------

Меѓу првите мистерии поврзани со Бермудскиот Триаголник е пронаоѓањето на бродот Мери Селеста. Во 1872 година напуштениот брод бил пронајден околу 500 километри подалеку од неговата патна линија по која требало да се движи, помеѓу градовите Њујорк и Џенова. Немало никаков знак од екипажот што бил составен од 10 луѓе, ниту пак се знаело што се случува со нив. Од бродот недостигал спасувачкиот чамец, но се останува мистерија. Се верува дека на местото на Бермудскиот Триаголник бил исчезнатиот континент Атлантида.

Други настани
-------------

* 1947: Воениот авион „C-45 Superfort" исчезнал на 1.000 милји од Бермуди.
* 1948: Четиримоторниот авион „Tudor IV" исчезнал со 31 патник.
* 1948: ДЦ-3 исчезнал со 32 патници и со екипажот.
* 1949: Исчезнал уште еден „Tudor IV".
* 1950: Бил загубен џиновскиот авион „Globemaster" на Американската воена авијација.
* 1950: Американскиот товарен брод ЅЅ „Sandra", долг 120 метри, потонал без трага.
* 1952: Исчезнал британски транспортен авион со 33 патници.
* 1954: Авионот на Американската морнаричка авијација „Lockheed Constellation" исчезнал со 42 патници.
* 1956: Хидроавион на Американската морнарица „Martin P5M" исчезнал со 10 члена на екипажот.
* 1962: Авион-танкер „KB-50" на Американската воена авијација исчезнал без трага".
* 1963: Американскиот крстосувач „Marina sulphur queen" долг 140 метри, исчезнал со целиот екипаж. Од бродот не биле дадени сигнали за опасност, ниту се пронајдени неговите остатоци.
* 1967: Исчезнал и US-122 преправен во транспортен авион.
* 1970: Му се губи трагата на францускиот товарен брод „Milton Latrides".
* 1973: Германски товарен брод „Anita" од 20.000 тони исчезнал заедно со 32 члена на екипажот.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 248502627
* GND: 4005760-4
* BNF: cb11931039r (податоци)
* NKC: ph118812

 |

 |